სერო-ბატოვი
სერო-ბატოვი (ესპ. Cerro Batoví) — ბორცვი ურუგვაიში, ზღვის დონიდან 224 მეტრზე. მდებარეობს ქალაქ ტაკუარემბოდან 25 კილომეტრში. სერო-ბატოვი მდებარეობს ტაკუარემბოს დეპარტამენტში, კუჩილია-დე-აედოს ბორცვიან მასივში. გუარანის ენაზე „ბატოვი“ ნიშნავს ქალწულის ძუძუს. ბორცვის ფორმა უცნაურია და ძუძუს წააგავს. სერო-ბატოვი ტაკუარემბოს დეპარტამენტის სიმბოლოდ მიიჩნევა.